## Helyi járatú autóbusz-közlekedési támogatás

[Eljárás ismertetése](#_Eljárás_ismertetése_3)

[Eljáráshoz szükséges dokumentumok](#_Eljáráshoz_szükséges_dokumentumok_4)

[Eljárási illetékek](#_Eljárási_illetékek,_szolgáltatási_2)

[Ügyintézési határidő](#_Ügyintézési_határidő_2)

[Ügyindítás helye](#_Ügyindítás_helye_1)

### Eljárás ismertetése

* A helyi járatú autóbusz közlekedési támogatás iránti kérelmet az arra szolgáló formanyomtatványon kell benyújtani, mely formanyomtatvány beszerezhető a Polgármesteri Hivatal Ügyfélszolgálati Centrumában, valamint elektronikus úton letölthető a Polgármesteri Hivatal honlapjáról.

Ügyfélfogadás helye: Ügyfélszolgálati Centrum Nyíregyháza, Kossuth tér 1., 25. számú ablak

Ügyfélfogadás ideje: hétfő, szerda: 8:00 – 12:00 és 13:00 – 16:30

kedd: 8:00 – 12:00

péntek: 8:00 – 12:00

### A kérelem elektronikus benyújtására nincs lehetőség.

A kérelmet, a szükséges dokumentumokkal, személyesen vagy meghatalmazottján keresztül a Nyíregyháza Megyei Jogú Város Polgármesteri Hivatal Ügyfélszolgálati Centrumában, vagy postai úton lehet beadni.

* A kérelem iktatása után az ügyintéző megvizsgálja, hogy a kérelem fel van-e szerelve a jogszabályban előírt szükséges mellékletekkel.
  + Amennyiben hiányosságot tapasztal, 8 napon belül (a hiányok pontos megjelölésével, a jogkövetkezményekre való figyelmeztetéssel, határidő megjelölésével, végzésben) hiánypótlásra szólítja fel a kérelmezőt.
  + Ha a kötelezett a megadott határidőn belül nem teljesíti hiánypótlási kötelezettségét, és a határidő meghosszabbítását nem kéri, úgy az ügyintéző végzéssel megszünteti az eljárást.

A helyi járatú autóbusz közlekedési támogatást megállapító határozatot a Szociális és Köznevelési Osztály osztályvezetője, a megállapított helyi járatú autóbusz közlekedési támogatásról készült jegyzőkönyveket a polgármester, a Gazdasági Osztály osztályvezetője és a Szociális és Köznevelési Osztály vezetője írja alá, majd ezt követően kézbesíthető a határozat az ügyfél részére.

Az önkormányzat helyi járatú autóbusz közlekedési támogatást nyújt a nyíregyházi lakóhellyel (állandó lakcím) rendelkező**,** alap‐, vagy középfokú tanintézettel tanulói jogviszonyban álló rendszeres gyermekvédelmi kedvezményre jogosult gyermek, illetve a halmozottan hátrányos helyzetű gyermek részére. A jogosultság megállapítása iránti kérelmeket folyamatosan a bérletjegy lejártát követő 3. hónap utolsó napjáig lehet benyújtani.

A helyi járatú autóbusz közlekedési támogatás mértéke:

* A rendszeres gyermekvédelmi kedvezményre jogosult, illetve szülője, vagy más törvényes képviselője által beszerzett bérletigazolvány és bérletjegy ellenértékének 80 %‐a
* A hátrányos/halmozottan hátrányos helyzetű jogosult, illetve szülője, vagy más törvényes képviselője által beszerzett bérletigazolvány és bérletjegy ellenértékének 100 %‐a

### Eljáráshoz szükséges dokumentumok

* a helyi autóbusz közlekedési támogatás igényléséhez szükséges dokumentum, valamint
* a lejárt bérletjegye(ke)t,
* a diákigazolvány fénymásolata.

### Jogorvoslati lehetőségek

* A határozattal szemben – annak közlését követő 15 napon belül illetékmentes – fellebbezéssel lehet élni. A fellebbezést Nyíregyháza Megyei Jogú Város Közgyűléséhez címezve, a Polgármesteri Hivatal Szociális és Köznevelési Osztályán lehet benyújtani. A fellebbezés elektronikus úton történő benyújtására nincs lehetőség.
* Az első fokon eljáró szerv a határozatot továbbítja a fellebbezést az annak elbírálására jogosult szervhez.

### Eljárási illetékek, szolgáltatási díjak

Az eljárás illeték- és költségmentes.

### Ügyintézési határidő

A kérelemnek a Hivatalhoz történő beérkezésétől számított 8 nap vagy 60 nap.

### Ügyindítás helye

Nyíregyháza Megyei Jogú Város Polgármesteri Hivatal Ügyfélszolgálati Centruma.